open-index/open-wikipedia-markdown huggingface dataset:
ইশিতা শর্মা

**ইশিতা শর্মা** (জন্ম: ৪ ডিসেম্বর, ১৯৯২) একজন ভারতীয় অভিনেত্রী, কত্থক নৃত্যশিল্পী, উদ্যোক্তা এবং সামাজিক কর্মী। স্কুলে থাকাকালেই তিনি থিয়েটার এবং টেলিভিশন দিয়ে অভিনয়ে নিজের কর্মজীবন শুরু করেছিলেন। তার পাশাপাশি ছিল *[[শাকা লাকা বূম বূম|শাকা লাকা বুম বুমের]]* মতো বাচ্চাদের জন্য তৈরি অনুষ্ঠান। পরে ২০০৭ সালে ইংরেজি চলচ্চিত্র *লোইন‌স অফ পাঞ্জাব প্রেজেন্টস-*এর মাধ্যমে বড় পর্দায় তাঁর অভিষেক হয়েছিল। *দিল দোস্তি ইটিসি* এবং শাহরুখ খানের *[[দুলহা মিল গয়া|দুলহা মিল গয়ার]]* মতো ছবিতে কাজ করার পাশাপাশি, তিনি মনোবিজ্ঞান এবং সাহিত্যের অধ্যয়ন করেও তাঁর কত্থক অনুশীলন অব্যাহত রেখেছিলেন এবং মানব বিকাশে (হিউম্যান ডেভেলপমেন্ট) স্নাতকোত্তর ডিগ্রি অর্জন করেছেন।

পরে তিনি কুছ তো লোগ কহেঙ্গে ধারাবাহিকটিতে *অঞ্জি* চরিত্রের মাধ্যমে টেলিভিশনে চলে এসেছিলেন এবং জয় ভানুশালীর সাথে *[[ডান্স ইন্ডিয়া ডান্স|ডান্স ইন্ডিয়া ডান্সের]]* ৪র্থ মরশুমে সহ-উপস্থাপক ছিলেন।

ইশিতা তাঁর সৃজনশীল অভিজ্ঞতা ব্যবহার করে ২০১৪ সালে শিল্পকলা সম্পাদনের জন্য আমাদ নামে একটি স্কুল প্রতিষ্ঠা করেছিলেন। ২০১৬ সালে তিনি স্ব-প্রতিরক্ষা সহ স্বল্প-সুবিধাবঞ্চিত মেয়েদের ক্ষমতায়নে মুখ্য প্রতিপাদ্য নিয়ে "ইশিতা শর্মা ফাউন্ডেশন" চালু করেছিলেন।

## চলচ্চিত্রকর্ম

* ২০০৭ সালে মনীষ আচার্য প্রযোজিত *লোইন‌স অফ পাঞ্জাব প্রেজেন্টসে* প্রীতি প্যাটেল চরিত্রে (ইংরেজি) 
* ২০০৭ সালে প্রকাশ ঝা প্রযোজিত *দিল দোস্তি ইটিসি*তে কিন্তু চরিত্রে (হিন্দি) 
* ২০০৮ সালে ভি. ক্রিয়েশনস প্রযোজিত *সাকারকট্টিতে* দীপালি চরিত্রে (তামিল) 
* ২০১০ সালে বিবেক ভাসওয়ানি প্রযোজিত *[[দুলহা মিল গয়া|দুলহা মিল গয়াতে]]* সমরপ্রীত কাপুর চরিত্রে (হিন্দি) 
* ২০১০ সালে জ্যোতিন গোয়েল প্রযোজিত *বার্ড আইডলে* হিন্দি) 
* ২০১১ সালে সুভাষ ঘাই প্রযোজিত *সাইকেল-কিকে* সুমন চরিত্রে (হিন্দি) 

## টেলিভিশন

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:কত্থক নৃত্যশিল্পী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
তারা দেবী (গায়িকা)

**তারা দেবী** (; ১৫ জানুয়ারি ১৯৪৫ – ২৩ জানুয়ারি ২০০৬) একজন নেপালী সঙ্গীত শিল্পী। তিনি *নেপালের বুলবুলী* নামেও পরিচিত। তিনি তার জীবদ্দশায় চার হাজারেরও বেশি গান গেয়েছেন, যার মধ্যে অধিকাংশই ভালোবাসা এবং দেশপ্রেম বিষয়ক।

## গান

* শুভকামনা
*ইয়াকান্তাম একলাই
*তিমিলাই হাসেরা বিদা 
*ঘাম মা পানি মায়া 
*আখা হারু লে রুনা 
*বিদা হুনে ভাইগাইয়ো
*ঘুমাই ঘুমাই 
*মেরো জীবন কিতাব কো 
*মৈলে গায়েকো গায়েকো গীতমা 
* উকালী ওরালী হরুমা
*তিমর পৌ হমুরা 
*মা দীপ হুন
* হিমালকো কাখমা
* কালী পার
*দিলমা হাজুর আয়েরা 
*সাংঘুরি বরুলি হো 
*তিমি মেরো হৈনাও
*ফুলাকো থুঙগা
*মোহানী লাগলা হায় 
* সোচে জস্তো হুন্ন
*নৈসয্য খোলা 
*ফুলৈ ফুল কো মৌসম 
*জাতাটাই খোজে 
*রিমঝিম রিমঝিম
*পর্বতী হো নাম 
*আমা ভেইয়েরা

## পুরস্কার
* গোর্খা দক্ষিণ বাহু, প্রথম শ্রেণি
* মহেন্দ্র-রত্ন পুরস্কার 
* ইন্দ্র রাজ্য লক্ষ্মী পুরস্কার
* জগদম্বাশ্রী পুরস্কার
* ছিন্নলতা পুরস্কার, ’ময়না’

## তথ্যসূত্র

## বহিঃসংযোগ

* 

বিষয়শ্রেণী:১৯৪৫-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:২০শ শতাব্দীর নেপালি গায়িকা
বিষয়শ্রেণী:২০শ শতাব্দীর সঙ্গীতশিল্পী
বিষয়শ্রেণী:কাঠমান্ডুর ব্যক্তি
বিষয়শ্রেণী:হিন্দু সঙ্গীত পরিবেশনকারী
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:নেপালি হিন্দু
বিষয়শ্রেণী:জগদম্বা শ্রী পুরস্কার বিজয়ী
অদিতি মঙ্গলদাস

**অদিতি মঙ্গলদাস** (জন্ম : ১৯৬০) একজন কত্থক নৃত্যশিল্পী এবং নৃত্য পরিকল্পনাকার (কোরিওগ্রাফার) যিনি কত্থকের ঐতিহ্যবাহী নাট্যসম্ভারের সাথে কাজ করেন। তিনি কুমুদিনী লাখিয়া ও বিরজু মহারাজের প্রাক্তন ছাত্রী। তিনি দিল্লিতে দৃষ্টিকোণ ডান্স ফাউন্ডেশন নামে তাঁর নিজস্ব একটি নৃত্য প্রতিষ্ঠান খুলেছেন, যেখানে তিনি শৈল্পিক পরিচালক এবং প্রধান নৃত্যশিল্পী হিসাবে কাজ শুরু করার আগে বেশ কয়েক বছর ধরে নৃত্যশিল্পীদের একজন ছিলেন। 

## প্রাথমিক জীবন এবং প্রশিক্ষণ
১৯৬০ সালে জন্মগ্রহণ করা অদিতি মঙ্গলদাসের জন্ম হয়েছিল ভারতের আহমেদাবাদে, যেখানে তিনি সেন্ট জ্যাভিয়ার কলেজ থেকে বিজ্ঞান স্নাতক করেছেন। 

তিনি অল্প বয়সেই আহমেদাবাদে কদম্ব নৃত্যকেন্দ্রে কুমুদিনী লাখিয়ার অধীনে কত্থক নৃত্যের প্রশিক্ষণ শুরু করেছিলেন। পরে তাঁর খালা/মাসি পুপুল জয়াকরের পরামর্শে তিনি শহুরে নৃত্যের উপায়গুলো ঘুরে দেখার জন্য দিল্লিতে চলে যান। সেখানে তিনি দিল্লির কত্থক কেন্দ্রের বিরজু মহারাজের ছাত্রী হয়েছিলেন। তাঁর নাচের প্রশিক্ষণ শেষ করার পরে, তিনি বিরজু মহারাজের দলের অংশ হিসাবে বিশ্বের অনেক জায়গায় ভ্রমণ করেছিলেন। 

## কর্মজীবন
থাম্ব|180x180পিক্সেল|অদিতি মঙ্গলদাস
মঙ্গলদাস ভারতের প্রধান নৃত্য উৎসবগুলোতে কত্থক নৃত্যাভিনয় করেছেন এবং যুক্তরাজ্য, মার্কিন যুক্তরাষ্ট্র ও সোভিয়েত ইউনিয়নে ভারতীয় উৎসবে প্রদর্শিত হয়েছেন।

একক নৃত্য পরিচালনার পাশাপাশি, তিনি প্রচুর সমবেত নৃত্য পরিকল্পনা করেছেন যাতে প্রচলিত এবং সমসাময়িক নৃত্যশৈলীর চমকপ্রদ মিশ্রণ রয়েছে। তিনি *চিখ,* *স্বাগত বিস্তার,* *ইউনিভার্স সাউন্ড,* এবং *বৃন্দাকৃতি* সহ বিভিন্ন নাচের পরিকল্পনা কাজে জড়িত ছিলেন। তিনি বিভিন্ন কর্মশালা পরিচালনা করেছেন এবং নৃত্যসভায় কাগজপত্রও উপস্থাপন করেছেন।

২০০৫ সালে ছয়জন নৃত্যশিল্পী এবং তিনজন সংগীতশিল্পীর একটি দল নিয়ে অদিতি মঙ্গলদাস নৃত্য সংস্থা এশিয়া সোসাইটিতে *ফুটপ্রিন্টস অন ওয়াটার* দিয়ে মার্কিন যুক্তরাষ্ট্রে আত্মপ্রকাশ করেছিলেন। 

## তথ্যসূত্র

## বহিঃসংযোগ

* অদিতি মঙ্গলদাস ওয়েবসাইট
* *[[দ্য হিন্দু|দ্য হিন্দুতে]]* "শিকড়স্থ, তবু আধুনিক" (সাক্ষাৎকার) 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় নৃত্য শিক্ষক
বিষয়শ্রেণী:কত্থক নৃত্যশিল্পী
বিষয়শ্রেণী:গুজরাতের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় নৃত্য পরিচালক
বিষয়শ্রেণী:২০শ শতাব্দীর ভারতীয় নারী শিল্পী
প্রাগৈতিহাসিক মিশর

**প্রাগৈতিহাসিক মিশর** বলতে মিশরে প্রথম মানববসতি স্থাপন থেকে শুরু করে খ্রিস্টপূর্ব ৩১০০ অব্দ নাগাদ আদি রাজবংশীয় যুগের সূত্রপাতের মধ্যবর্তী সময়ের মিশরকে বোঝায়। এই প্রাক্-রাজবংশীয় যুগ প্রথাগতভাবে আনুমানিক খ্রিস্টপূর্ব ৬০০০ অব্দে শুরু হওয়া এবং আনুমানিক খ্রিস্টপূর্ব ৩০০০ অব্দে নাকাদা ৩ পর্যায়ে সমাপ্ত হওয়া শেষ নব্যপ্রস্তরযুগের সমতুল্য।

প্রাক-রাজবংশীয় যুগের সময়কাল প্রথম সংজ্ঞায়িত হয়েছিল মিশরে ব্যাপক হারে প্রত্নতাত্ত্বিক খননকার্য শুরু হওয়ার আগেই। সাম্প্রতিক আবিষ্কারগুলি অত্যন্ত ক্রমিক প্রাক্-রাজবংশীয় অবস্থান্তর ইঙ্গিত করে, যা থেকে এই যুগের সমাপ্তির কাল নিয়ে বিতর্কের সূত্রপাত হয়েছে। এই জন্য কোনও কোনও মিশরতত্ত্ববিদ প্রাক্-রাজবংশীয় বোঝাতে আবার অন্যেরা আদি-রাজবংশীয় বোঝাতে এই যুগের অংশবিশেষের নাম হিসেবে "প্রত্ন-রাজবংশীয় যুগ", "শূন্য রাজবংশ" বা "রাজবংশ ০"-এর মতো শব্দগুচ্ছ ব্যবহৃত হত।

প্রাক্-রাজবংশীয় যুগটি বিভিন্ন সাংস্কৃতিক পর্যায়ে বিভক্ত। প্রত্যেকটি পর্যায়ের নামকরণ করা হয়েছে সেই সব স্থানের নামানুসারে যেখানে মিশরীয় জনবসতির কোনও না কোনও ধরন প্রথম আবিষ্কৃত হয়। যদিও প্রত্ন-রাজবংশীয় যুগের বৈশিষ্ট্যসূচক একই ক্রমিক অবস্থান্তর সমগ্র প্রাক-রাজবংশীয় যুগ ধরেই অব্যাহত ছিল। স্বতন্ত্র "সংস্কৃতি"গুলিকে পৃথক পৃথক সত্ত্বা হিসেবে ব্যাখ্যা করা না গেলেও সমগ্র যুগটিকে বোঝার সুবিধার জন্য বিভিন্ন বিষয়ভিত্তিক উপবিভাগে ভাগ করা হয়।

প্রাক্-রাজবংশীয় প্রত্নসামগ্রীগুলির বৃহত্তর অংশ পাওয়া গিয়েছে উচ্চ মিশরে। কারণ, নীল নদের পলিমাটি বদ্বীপ অঞ্চলে অধিকতর মাত্রায় সঞ্চিত হয় সমগ্র বদ্বীপটিকে আধুনিক যুগের পূর্বাবধি নিমজ্জিত অবস্থায় রেখেছিল।

## পাদটীকা

## তথ্যসূত্র

## বহিঃসংযোগ
* Information about Ancient Egyptian History'' : from This Is Egypt | Information about Ancient Egyptian History
* Ancient Egyptian History - A comprehensive and concise educational website focusing on the basic and the advanced in all aspects of Ancient Egypt
* Faium.com homepage
* Before the Pyramids: The Origins of Egyptian Civilization - Oriental Institute



মিশর
মিশর
ম্যাসেডোনিয়া (প্রাচীন রাজ্য)

**ম্যাসেডোনিয়া** প্রত্নতাত্ত্বিক ও শাস্ত্রীয় গ্রিসের সীমান্তবর্তী একটি প্রাচীন রাজ্য এবং পরবর্তীকালে হেলেনীয় গ্রিসের প্রভাবশালী রাজ্যে পরিণত হয়। রাজ্যটি রাজকীয় আর্জিদ রাজবংশ দ্বারা প্রতিষ্ঠিত ও প্রারম্ভিক সময়ে শাসিত হয়, এর পরে এই রাজ্যটি অ্যান্টিপ্যাট্রিড ও অ্যান্টিগনিড রাজবংশ দ্বারা শাসিত হয়। প্রাচীন ম্যাসিডোনিয়দের আদি নিবাস, গ্রীস উপদ্বীপের উত্তর-পূর্ব অংশে কেন্দ্র করে, পশ্চিমে এপিরাস, উত্তরে পাওনিয়া, পূর্বে থ্রেস এবং দক্ষিণে থেসালির দ্বারা সীমাবদ্ধ ছিল।

খ্রিস্টপূর্ব চতুর্থ শতাব্দীর আগে ম্যাসেডোনিয়া ছিল এথেন্স, স্পার্টা ও থিবেস-এর মহান নগর-রাজ্যসমূহের আধিপত্য বিস্তৃত অঞ্চলের বাইরে একটি ছোট রাজ্য এবং সংক্ষিপ্তভাবে আকিমিনীয় পারস্যের অধীনস্থ। আর্জিদ রাজা দ্বিতীয় ফিলিপের (৩৫৯-৩৩৬ খ্রিস্টপূর্বাব্দ) রাজত্বকালে, ম্যাসেডোনিয়া বিজয় এবং কূটনীতির মাধ্যমে মূল ভূখণ্ডের গ্রীস ও থ্র্যাসিয়ান ওড্রেসিয়ান রাজ্যকে পরাধীন করে। সরিসা পাইকে চালিত ফ্যালানেক্সযুক্ত একটি সংশোধিত সেনাবাহিনী দিয়ে, দ্বিতীয় ফিলিপ ৩৩৮ খ্রিস্টপূর্বাব্দে চেরোনিয়ার যুদ্ধে অ্যাথেন্স এবং থীবজের পুরাতন শক্তিগুলিকে পরাস্ত করেন। আলেকজান্ডার পরবর্তী সময়ে আকিমিনীয় সাম্রাজ্যকে ক্ষমতাচ্যুত করেন এবং সিন্ধু নদী পর্যন্ত বিস্তৃত অঞ্চল জয় করেন। একটি সংক্ষিপ্ত সময়ের জন্য, তাঁর সাম্রাজ্য ছিল বিশ্বের সর্বাধিক শক্তিশালী - একটি নির্দিষ্ট গ্রিক সভ্যতার রাষ্ট্র, যা প্রাচীন গ্রিক সভ্যতার একটি নতুন সময়ান্তরে স্থানান্তরের উদ্বোধন করে। গ্রিক শিল্প ও সাহিত্য নতুন বিজয়িত জমিতে উন্নতি লাভ করে এবং দর্শন, প্রকৌশল ও বিজ্ঞানের অগ্রগতি প্রাচীন বিশ্বের বেশিরভাগ অঞ্চলে ছড়িয়ে পড়ে। আলেকজান্ডারের গৃহশিক্ষক এরিস্টটলের অবদান বিশেষভাবে গুরুত্বপূর্ণ ছিল যার লেখাগুলি পাশ্চাত্য দর্শনের মূল ভিত্তি হয়ে দাঁড়িয়েছিল।

৩২৩ খ্রিস্টপূর্বাব্দে আলেকজান্ডারের মৃত্যুর পরে, দায়াদোচির পরবর্তী যুদ্ধ এবং আলেকজান্ডারের সাম্রাজ্যের বিভাজন হওয়ার পরে, ম্যাসাডোনিয়া ভূমধ্যসাগরীয় অঞ্চলে টলেমাইক মিশর, সেলিউসিড সাম্রাজ্য ও পেরগ্যামন রাজ্যের পাশাপাশি গ্রিক সাংস্কৃতিক ও রাজনৈতিক কেন্দ্র হিসাবে বিকশিত হয়। পেলা, পাইডনা ও অ্যাম্পিপোলিসের মতো গুরুত্বপূর্ণ শহরগুলি এই অঞ্চল নিয়ন্ত্রণের জন্য শক্তি সংগ্রামে জড়িত হয়। দখলদার ক্যাসান্দার দ্বারা থেসালোনিকার মত নতুন শহরগুলি প্রতিষ্ঠা করা হয় (তাঁর স্ত্রী ম্যাসিডোনের থেসালোনিকিকের নামে নামকরণ করেন)। ম্যাসেডোনীয় যুদ্ধসমূহ ও প্রধান ভূমধ্যসাগরীয় শক্তি হিসাবে রোমের উত্থানের মধ্য দিয়ে ম্যাসেডোনিয়ার পতন শুরু হয়।

## তথ্যসূত্র

## বহিঃসংযোগ

বিষয়শ্রেণী:ম্যাসেডোনিয়া (প্রাচীন রাজ্য)
বিষয়শ্রেণী:ইউরোপের প্রাক্তন সাম্রাজ্য
বিষয়শ্রেণী:প্রাচীন ইতিহাস
বিষয়শ্রেণী:ঐতিহাসিক আন্তর্মহাদেশীয় সাম্রাজ্য
বিষয়শ্রেণী:খ্রিস্টপূর্ব ৭ম শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:খ্রিস্টপূর্ব ২য় শতাব্দীতে বিলুপ্ত রাষ্ট্র ও অঞ্চল
জেরজেহ্ সংস্কৃতি

**জেরজাহ্ সংস্কৃতি** বা **নাকাদা ২** বলতে নীল নদের পশ্চিম পাড়ে অবস্থিত প্রাগৈতিহাসিক মিশরীয় সমাধিক্ষেত্র জেরজাহ্-এর (অপর নাম **জিরজা** বা **জিরজাহ্**) একটি প্রত্নতাত্ত্বিক স্তরকে বোঝায়। অধুনা মিশর রাষ্ট্রের নিকটবর্তী শহর এল-জিরজেহ্-এর নামানুসারে এই সমাধিনগরীটির নামকরণ করা হয়েছে। ফাইউমের মরূদ্যানের কয়েক মাইল পূর্বে এই প্রত্নস্থলটি অবস্থিত।

প্রত্নতত্ত্ববিদগণ জেরজেহ্ সংস্কৃতিকে একটি বস্তুগত সংস্কৃতি হিসেবে চিহ্নিত করেন। এটি প্রাগৈতিহাসিক নাগাদা সংস্কৃতির তিনটি স্তরের দ্বিতীয় স্তর বলে নাকাদা ২ নামেও পরিচিত। এই সংস্কৃতির পূর্ববর্তী স্তরটি আমরাতীয় সংস্কৃতি ("নাকাদা ১") এবং পরবর্তী স্তরটি নাকাদা ৩ ("প্রত্ন-রাজবংশীয়" বা "সেমাইনীয় সংস্কৃতি") নামে পরিচিত।

## আরও দেখুন

*রিক্কেহ্

## তথ্যসূত্র

## গ্রন্থপঞ্জি
*Petrie/Wainwright/Mackay: *The Labyrinth, Gerzeh and Mazghuneh*, British School of Archaeology in Egypt XXI. London 1912
*Alice Stevenson: *Gerzeh, a cemetery shortly before History* (Egyptian sites series),London 2006, 

## বহিঃসংযোগ
*Gerzeh (Girza). University College London, 2000
*Egypt, ancient. Encyclopædia Britannica, 2005
*Gerzeh Tomb 20
*Gerzeh Tomb 105
*Gerzeh Tomb 205

বিষয়শ্রেণী:মিশরের প্রত্নতাত্ত্বিক সংস্কৃতি
বিষয়শ্রেণী:প্রাক্-রাজবংশীয় মিশর
বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত
আবুল মুহাসিন মুহাম্মদ সাজ্জাদ

**আবুল মুহাসিন মুহাম্মদ সাজ্জাদ** (১৮৮০ - ২৩ নভেম্বর ১৯৪০) একজন ভারতীয় ইসলামী পণ্ডিত ছিলেন। তিনি বিংশ শতাব্দীর অন্যতম প্রভাবশালী ওলামা ছিলেন। তিনি আঞ্জুমান-উলামা-ই-বিহার, জমিয়তে উলামায়ে হিন্দ, এবং ইমারত শরিয়াহ’র প্রতিষ্ঠাতা ছিলেন। ভারতের স্বাধীনতা আন্দোলনের একজন নেতা হিসেবে আবুল মুহসিন মুহাম্মদ সাজ্জাদ অসহযোগ আন্দোলন, খেলাফত আন্দোলন এবং নাগরিক অবাধ্যতা আন্দোলনে অংশ নেন; তিনি ভারত বিভাগের বিরোধিতা করেছিলেন এবং সম্মিলিত জাতীয়তাবাদের ধারণাকে সমর্থন করেছিলেন। তিনি বিহারের মুসলমানদের প্রতিনিধিত্ব করার জন্য ১৯৩৫ সালে মুসলিম ইন্ডিপেন্ডেন্ট পার্টি প্রতিষ্ঠা করেন। মুসলিম ইন্ডিপেন্ডেন্ট পার্টি বিহারে ১৯৩৭ সালে সরকার গঠন করে, দলের সভাপতি ইউনূস ১৯৩৭ সালের ১ এপ্রিল বিহারের মুখ্যমন্ত্রী হন।

## প্রাথমিক জীবন এবং শিক্ষা
তিনি ভারতের বিহার প্রদেশের নালন্দা জেলার পানাহেসা গ্রামে জন্মগ্রহণ করেন। ৪ বছর বয়সে তিনি তাঁর পিতা হুসেন বকশকে হারান।

সাজ্জাদের বড় ভাই ছিলেন সূফী সাধক সুফি আহমদ সাজ্জাদ, যিনি ১৯৪৮ সালে মারা যান। সুফি আহমদ সাজ্জাদের মাজারটি তার গ্রামের একটি মসজিদের নিকটে অবস্থিত, যেখানে প্রতি বছরের ২৭শে মহরম উরস পালিত হয়। তার নাতি পীর সৈয়দ শাহ মোহাম্মদ জিয়াউদ্দিন (জন্ম ১৯৫৩) বর্তমানে মাজারের দায়িত্বে আছেন।

আবুল মুহাসিন মুহাম্মদ সাজ্জাদ বিহারের মাদ্রাসা ইসলামিয়াতে পড়াশোনা করেছেন এবং পরে প্রায় ছয় বছর এলাহাবাদের মাদ্রাসা সুবহানিয়ায় পড়াশোনা শুরু করেন। তার প্রধান শিক্ষকদের মধ্যে অন্যতম ছিলেন আবদুল কাফি। তিনি ১৩২৩ হিজরিতে স্নাতক লাভ করেন। সাজ্জাদ বিহার শরীফ, দেওবন্দ এবং এলাহাবাদ থেকে পড়াশোনা সম্পন্ন করেন।

আবুল মুহাসিন মুহাম্মদ সাজ্জাদের তিন কন্যা ও তিন পুত্র ছিল। কন্যারা হলেন সাইদা খাতুন, তাহরা খাতুন, নাসিমা খাতুন। তিন পুত্রের মধ্যে দুই পুত্র আহসান সাজ্জাদ, হাসান সাজ্জাদ অল্প বয়সে মারা যায় এবং এক পুত্র মনজুর সাজ্জাদ সাত বছরে মারা যায়।

## কর্মজীবন
পড়াশুনা শেষ করে, আবুল মুহাসিন মুহাম্মদ সাজ্জাদ ধর্মতত্ত্ব পড়ানোর জন্য বিহার শরীফ এবং এলাহাবাদে ফিরে আসেন। পরে তিনি গয়াতেও শিক্ষাদান করেছিলেন।

১৯১৭ সালে সাজ্জাদ আঞ্জুমান-উলামা-ই-বিহার প্রতিষ্ঠা করেন। তিনি জামায়াত আল-উলামা-ই-হিন্দের অন্যতম প্রতিষ্ঠাতা ছিলেন এবং এর সেক্রেটারি হিসাবে দায়িত্ব পালন করেছেন।

এছাড়া তিনি ইমরাত-ই-শরিয়া প্রতিষ্ঠা করতে সহায়তা করেছিলেন ও সেখানে সচিবের দায়িত্বও পালন করেন।

ভারতের স্বাধীনতা আন্দোলনের একজন নেতা হিসেবে মাওলানা মোহাম্মদ সাজ্জাদ অসহযোগ আন্দোলন, খেলাফত আন্দোলন ও নাগরিক অবাধ্যতা আন্দোলনে অংশ নিয়েছিলেন। তিনি হিন্দু-মুসলিম ঐক্যের প্রবক্তা ছিলেন এবং সাইমন কমিশন বর্জনে হরতাল পালনে নেতৃত্ব দেয়াদের একজন ছিলেন। তিনি ভারত বিভাগ এবং মুহাম্মদ আলী জিন্নাহর বিচ্ছিন্নতাবাদী প্রচারের বিরোধিতা করেছিলেন।

মাওলানা মুহাম্মদ সাজ্জাদ গায়ায় *আনোয়ারুল উলুম মাদ্রাসা* প্রতিষ্ঠা করেন।

## মৃত্যু
১৯৪০ সালের ২৩ নভেম্বর, আবুল মুহাসিন মুহাম্মদ সাজ্জাদ মৃত্যুবরণ করেন।

## আরও দেখুন
* দেওবন্দি ব্যক্তিত্বের তালিকা
## গ্রন্থপঞ্জি

* 

## তথ্যসূত্র

বিষয়শ্রেণী:১৮৮০-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:জমিয়ত উলামায়ে হিন্দের সাধারণ সম্পাদক
বিষয়শ্রেণী:ভারতের আলেম
উপরাষ্ট্রপতি ভবন (ভারত)

**উপরাষ্ট্রপতির ভবন** (IAST: *Upa-Rashtrapati Nivas*) হল ভারতের উপ-রাষ্ট্রপতির সরকারি বাসভবন , ভারতের নয়াদিল্লিতে মৌলানা আজাদ রোডে অবস্থিত। 

## ইতিহাস
১৯৬২ সালের মে মাস থেকে, বাংলোটি ভারতের উপ-রাষ্ট্রপতির সরকারী বাসভবন হিসাবে ব্যবহৃত হয়ে আসছে,যা ৬ নং মাওলানা আজাদ রোড, নয়াদিল্লিতে অবস্থিত। বাসস্থানের আয়তন ৬.৪৮ একর (২.৬২ হেক্টর) বা (২৬,২২৩.৪১ বর্গ মিটার)। এটি পশ্চিমে বিজ্ঞান ভবন অ্যানেক্সের সাথে একটি সাধারণ সীমানা প্রাচীর ভাগ করে নেয় এবং দক্ষিণে মৌলানা আজাদ রোড, পূর্বে মান সিং রোড এবং রাজপথের নিকটবর্তী সবুজ অঞ্চল দ্বারা বেষ্টিত করা হয়েছে। 

## আরও দেখুন
রাষ্ট্রপতি ভবন

## তথ্যসূত্র

## বহিঃসংযোগ

* ভারতের উপরাষ্ট্রপতির অফিসিয়াল ওয়েব সাইট

বিষয়শ্রেণী:ভারতের উপরাষ্ট্রপতি
বিষয়শ্রেণী:ভারতের সরকারি বাসভবন
পোর্টাল শিরা

**পোর্টাল শিরা** বা **হেপাটিক পোর্টাল শিরা** ( **এইচপিভি** ) হলো একটি রক্তনালী যা প্লীহা থেকে পরিপাক নালি, পিত্তথলি, অগ্ন্যাশয় এবং যকৃতে রক্ত সরবরাহ করে। যকৃতের মোট রক্ত প্রবাহের প্রায় ৭৫% পোর্টাল শিরার মাধ্যমে হয়। বাকি ২৫% রক্তপ্রবাহ হেপাটিক ধমনীর মাধ্যমে হয়।

পোর্টাল শিরা সত্যিকারের শিরা নয়। কারণ এটি হৃৎপিণ্ডে রক্ত সরবরাহ না করে সরাসরি যকৃতের কৈশিকনালীতে রক্ত সরবরাহ করে। পোর্টাল শিরা মানবদেহের হেপাটিক পোর্টাল সিস্টেমের একটি প্রধান উপাদান। মানবদেহে দুটি পোর্টাল ভেনাস সিস্টেম রয়েছে।

পোর্টাল শিরা সাধারণত সুপিরিয়র মেসেন্ট্রেরিক শিরা , প্লীহা শিরা, ইনফিরিয়র মেসেন্ট্রেরিক শিরা, বাম ও ডান গ্যাস্ট্রিক শিরা এবং অগ্ন্যাশয় শিরা এর সংমিশ্রণ দ্বারা গঠিত হয়।

পোর্টাল শিরার সাথে সংশ্লিষ্ট জটিলতাগুলো অনেক মারাত্মক হয়। এমনকি মৃত্যুর কারণও হয়ে থাকে। এছাড়া পোর্টাল হাইপারটেনশন যকৃতের সিরোসিসের একটি বড় জটিলতা।

## কাঠামো
প্রাপ্তবয়স্কদের ক্ষেত্রে পোর্টাল শিরার দৈর্ঘ্য প্রায় ৮&nbsp;সেমি (৩ ইঞ্চি)  

## কাজ
পোর্টাল শিরা এবং হেপাটিক ধমনী যকৃতে দ্বৈত রক্ত সরবরাহ করে। যকৃতের মোট রক্ত প্রবাহের প্রায় ৭৫% পোর্টাল শিরা দ্বারা হয়। বাকি ২৫% রক্তপ্রবাহ হেপাটিক ধমনী দ্বারা হয়। 

পোর্টাল শিরা বেশিরভাগ শিরা থেকে পৃথক। কারণ এটি হৃৎপিণ্ডে রক্ত সরবরাহ করে না। বরং এটি একটি পোর্টাল ভেনাস সিস্টেমের অংশ। এটি শিরার রক্তকে যকৃতের হেপাটিক সাইনুসয়েডের কৌশিকনালীতে সরবরাহ করে। পরিপাক নালি থেকে যকৃতে রক্ত সরবরাহ করার সময়, পোর্টাল শিরা দুটি কাজ সম্পাদন করে। প্রথমত এটি রক্তের বিষাক্ত পদার্থগুলো সিস্টেমিক রক্ত সংবহনে ছাড়ার আগেই হেপাটোসাইট(যকৃত কোষ) দ্বারা নির্বিষ করে। দ্বিতীয়ত যকৃত দ্বারা পরিপাক নালিতে সবেমাত্র গ্রহণ করা খাবার থেকে পুষ্টি গ্রহণ করে।

## ক্লিনিকাল গুরুত্ব
পোর্টাল শিরাতে রক্তচাপ বেড়ে যাওয়াকে বলা হয় পোর্টাল হাইপারটেনশন। এটি যকৃতের রোগের একটি প্রধান জটিলতা। যকৃত সিরোসিস, পোর্টাল শিরার ব্যাস (১৩ বা ১৫ মিমি এর বেশি ব্যাস) বৃদ্ধি এবং সংবেদনশীলতাও পোর্টাল হাইপারটেনশনের চিহ্ন।  ডপলার আলট্রাসনোগ্রাফিতে, প্রধান পোর্টাল শিরার (এমপিভি) সর্বোচ্চ সিস্টোলিক বেগ ২০ থেকে ৪০ সেমি/সেকেন্ড এর মধ্যে থাকে।  পোর্টাল শিরার সিস্টোলিক বেগ 
চিত্র:Gray476.png|সাইনাস ভেনোসাস এবং এর শাখাগুলো দেখানো হয়েছে 
চিত্র:Gray1093.png|শুয়োরের পোর্টাল ত্রয়ীর  প্রস্থচ্ছেদ
চিত্র:Gray1090.png|একটি ছোট পোর্টাল শিরা এবং কিছু রক্তনালি দেখানো হয়েছে 
চিত্র:Slide6gen.JPG|হেপাটিক পোর্টাল শিরা দেখানো হয়েছে
চিত্র:Slide22Gre.JPG|উদর গহ্বরের প্রস্থচ্ছেদে হেপাটিক পোর্টাল শিরা
চিত্র:Slide14CHA.JPG|যকৃতের ভিসেরাল পৃষ্ঠে হেপাটিক পোর্টাল শিরা


## তথ্যসূত্র

## বহিঃসংযোগ
*  - "Stomach, Spleen and Liver: The Visceral Surface of the Liver"
* 
* 
* 
* 
* 

বিষয়শ্রেণী:ধড়ের শিরা
ডন ওমার

**উইলিয়াম ওমার ল্যান্দ্রন রিভেরা**

## তথ্যসূত্র

## বহিঃসংযোগ

*আনুষ্ঠানিক ওয়েবসাইট 
*''আইডন'' অ্যালবামের জন্য আনুষ্ঠানিক ওয়েবসাইট
*মাইস্পেসে আনুষ্ঠানিক পাতা
*ফেইসবুকে আনুষ্ঠানিক পাতা
*

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পুয়ের্তো রিকান সঙ্গীতশিল্পী
বিষয়শ্রেণী:২১শ শতাব্দীর মার্কিন র‍্যাপার
বিষয়শ্রেণী:লাতিন গ্র্যামি পুরস্কার বিজয়ী
বিষয়শ্রেণী:লাতিন গীতিকার
বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী
মালিক ইখতিয়ারউদ্দিন ইয়ুজবাক

**মালিক ইখতিয়ার আদ-দীন ইয়জবাক** ( ), এবং পরে **মুগিসউদ্দিন আবু আল-মুজাফফর** ( ) ১২৫১ খ্রিস্টাব্দ থেকে ১২৫৫ খ্রিস্টাব্দ পর্যন্ত দিল্লী সালতানাতের বাংলার গভর্নর হিসাবে নিযুক্ত হন। তিনি ১২৫১ থেকে ১২৫৭ খ্রিস্টাব্দ পর্যন্ত উত্তরবঙ্গের স্বতন্ত্র সুলতান হন।

## গভর্নর হিসাবে
মাসুদ জানি চার বছর ধরে পূর্ব গঙ্গার সম্রাট নরসিংহ দেবের প্রতিনিধিত্বকারী বাহিনীকে পরাজিত করতে না পারার পর ইউজবাকবাংলার গভর্নর নিযুক্ত হন। ১২৫৪ সালে তিনি উত্তর-পূর্ব বাংলার আজমারদান রাজ (বর্তমান আজমিরিগঞ্জ) আক্রমণ করেন এবং স্থানীয় রাজাকে পরাজিত করতে সক্ষম হন। ১২৫৫ সালে ইয়ুজবাক সম্রাট নরসিংহের বাহিনীকে প্রতিহত করতে সক্ষম হন, সম্রাটের জামাতা সাভান্তরের নেতৃত্বে, দক্ষিণ-পশ্চিম বঙ্গ থেকে দূরে। পশ্চিমবঙ্গে মান্দারান দখল করার পর ইয়ুজবাক দামোদর নদীতে দুই সাম্রাজ্যের মধ্যে সীমানা নির্ধারণ করেন।

## স্বাধীন সুলতান হিসাবে
মান্দারান এবং দক্ষিণ-পশ্চিম বঙ্গ পুনরায় দখলের পরে, তিনি নরসিংহের সাথে জোটের চুক্তিতে স্বাক্ষর করেন এবং নিজেকে দিল্লি সুলতানি থেকে স্বাধীন ঘোষণা করেন। তিনি নিজেকে সুলতান মুগিথউদ্দিন আবুল মুজাফফর ইয়ুজবাক হিসেবে আখ্যায়িত করেন এবং নিজের নামে মুদ্রা তৈরি করেন। স্বতন্ত্র সুলতান হিসাবে, ইয়ুজবাকের রাজধানী লখনৌতির সাথে উত্তর ও উত্তর-পশ্চিম বাংলার বেশিরভাগ অংশের নিয়ন্ত্রণ ছিল। ১২৫৬ সালের মধ্যে, তিনি তার নিজস্ব সেনাবাহিনী এবং যুদ্ধ-নৌকো দিয়ে দিল্লির শাসন থেকে বিহার এবং আঊধকে দখল করেছিলেন, এভাবে তাঁর শক্তিশালী প্রসারিত হয়েছিল।

### পরাজয়
১২৫৭ সালে ইউজবাক কামরূপ অঞ্চল এবং কোচ হাজো, উভয় বর্তমান আসামে একটি অভিযান শুরু করেন। সেখানে যুজবাক ও তার বাহিনী কারুপানগরের কামরূপের প্রাক্তন রাই সন্ধ্যার ব্যাটালিয়নের মুখোমুখি হয়। মৌসুমী বসন্ত বন্যার সাহায্যে সন্ধ্যা যুজবাককে পরাজিত করে এবং যথাসময়ে মৃত্যুদণ্ড কার্যকর করে।

ফাঁসির পর, যুজবাকের ডোমেইন পূর্ব গঙ্গার নরসিংহদেব প্রথম জোট ভেঙ্গে এবং তিনি হারানো এলাকা দখল সঙ্গে দুই ভাগে বিভক্ত করা হয়। ইউজবাকের সহযোগী আদিবাসী ইজ্জাউদ্দিন বলবন ইয়ুজবাকি দিল্লি সালতানাতের জন্য বাংলার গভর্নর হিসেবে তার স্থলাভিষিক্ত হন।

## আরো দেখুন

* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

বিষয়শ্রেণী:বাংলার গভর্নর
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:ভারতীয় মুসলিম
বিষয়শ্রেণী:বাংলার শাসক
বিষয়শ্রেণী:বাংলার ইতিহাস
বিষয়শ্রেণী:১৩শ শতাব্দীর ভারতীয় মুসলিম
হাসামদিয়া গণহত্যা

**হাসামদিয়া গণহত্যা** হলো ১৯৭১ সালের ১৬ মে হাসামদিয়া ও আশেপাশের গ্রামে একজন মুসলিমসহ বাঙালি হিন্দুদের ওপর পাকিস্তানি সেনাবাহিনী কর্তৃক সংঘটিত গণহত্যা। গণহত্যায় ৩৩ জন মানুষ প্রাণ হারান। ২০১৩ সালের ২১ জানুয়ারি আন্তর্জাতিক অপরাধ ট্রাইবুনাল গণহত্যায় জড়িত থাকার অপরাধে আবুল কালাম আজাদকে মৃত্যুদণ্ডাদেশ প্রদান করে।

## প্রেক্ষাপট
হাসামদিয়া ফরিদপুর জেলার বোয়ালমারী উপজেলার চতুল ইউনিয়নের অন্তর্ভুক্ত। বোয়ালমারী রেলওয়ে স্টেশন থেকে এটি ছয় কিলোমিটার পূর্বে অবস্থিত। ১৯৭১ সালে হাসামদিয়া ও এর আশেপাশের গ্রাম ময়েনদিয়া, রাজাপুর, শ্রীনগর, পোয়াইল ও রামনগরে হিন্দুদের বসতি ছিল।

## হত্যাকাণ্ড
১৯৭১ সালের ১৬ মে যশোর সেনানিবাস থেকে মেজর নেওয়াজের নেতৃত্বে পাকিস্তান সেনাবাহিনী বোয়ালমারী রেলওয়ে স্টেশনে আসে। তারা মুজিব বাহিনীর নেতা ও মুক্তিযুদ্ধের স্থানীয় সংগঠক শাহ মোহাম্মদ আবু জাফরের বাড়িতে তল্লাশী চালায়। কিন্তু জাফরকে সেখানে খুঁজে পাওয়া যায়নি। জাফরকে ধরতে ব্যর্থ হয়ে আবুল কালাম আজাদের সহযোগিতায় সেনাবাহিনী হাসামদিয়া, রাজাপুর, রামনগর, পোয়াইল, শ্রীনগর ও ময়েনদিয়া গ্রামের ৩৩ জন ব্যক্তিকে আটক করে, যার মধ্যে ৩২ জন ছিলেন বাঙালি হিন্দু। ধৃতদের রামনগর গ্রামে নিয়ে গিয়ে হত্যা করা হয়। এছাড়া সেনাবাহিনী হাসামদিয়া বাজারে অগ্নিসংযোগ করে।

## ফলাফল
বাংলাদেশের স্বাধীনতার পর গণহত্যার শিকার ব্যক্তিদের আত্মীয়দের ২,০০০ টাকা করে ক্ষতিপূরণ দেওয়া হয়। তবে রাষ্ট্রীয়ভাবে গণহত্যার শিকার ব্যক্তিদের স্বীকৃতি দেওয়া হয়নি। ২০১৩ সালে গণহত্যায় নিহতদের স্মরণে শাহ জাফর কলেজে একটি স্মৃতিফলক স্থাপন করে হয়।

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ পাকিস্তান
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশের ইতিহাস
বিষয়শ্রেণী:১৯৭১-এ গণহত্যা
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:এশিয়ায় মে ১৯৭১-এর ঘটনা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:হিন্দু নিপীড়ন
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:মুসলিম কর্তৃক হিন্দু নিপীড়ন
গাভা নরেরকাঠী গণহত্যা

**গাভা নরেরকাঠী গণহত্যা** হলো ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও তাদের দেশীয় সহযোগী রাজাকার কর্তৃক বরিশালের গাভা নরেরকাঠী গ্রামে বাঙালি হিন্দুদের ওপর ২ মে তারিখে সংঘটিত একটি পূর্বপরিকল্পিত গণহত্যা। বিভিন্ন সূত্র অনুযায়ী, পাকিস্তানি বাহিনী ও রাজাকারেরা ৯৫-১০০ জন বাঙালি হিন্দুকে হত্যা করেছিল।

## প্রেক্ষাপট
গাভা নরেরকাঠী বাংলাদেশের বরিশাল জেলার বানারীপাড়া উপজেলার অন্তর্গত একটি গ্রাম। স্থানীয় ঘোষ-দস্তিদার পরিবারের পৈতৃক সম্পত্তি হওয়ায় ১৯৭১ সালের আগে গাভা স্কুলবাড়ি ও গাভা বাজার এলাকা মূলত হিন্দু-প্রধান গ্রাম ছিল।

## ঘটনা
১৯৭১ সালের ২ মে সকালে আশেপাশের গ্রামের রাজাকারদের সহায়তায় পাকিস্তানি বাহিনী গাভা নরেরকাঠী গ্রামে প্রবেশ করে। অতঃপর “শান্তি কমিটি”র সভার (মিটিং) কথা বলে গ্রামের হিন্দু পরিবারের লোকদের বেরিয়ে আসতে বলে। স্থানীয় রাজাকারেরা আটকে নিকটবর্তী খালের ধারে নিয়ে যায় এবং গুলি করে হত্যা করে। গুলি থেকে বাঁচতে যারা পানিতে ঝাঁপিয়ে পড়ে এবং ডুবে যায় কিংবা স্রোতে ভেসে চলে যায়।

## পরিণাম
যুদ্ধ শেষ হওয়ার পর গণহত্যার স্থানটি গ্রামবাসীরা চিহ্নিত করে। কিন্তু অদ্যাবধি বধ্যভূমিতে কোনো স্মৃতিচিহ্ন স্থাপন করা হয়নি কিংবা গণহত্যার শিকার ব্যক্তিদের নাম খুঁঁজে বের করা হয়নি।

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ গণহত্যা
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:এশিয়ায় মে ১৯৭১-এর ঘটনা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:বানারীপাড়া উপজেলা
বিষয়শ্রেণী:বরিশাল বিভাগের ইতিহাস
ইজ্জাউদ্দিন বলবন

**ইজ্জাউদ্দিন বলবন-ই-ইয়ুজবাকি**(  ) ১২৫৭-১২৫৯ খ্রিস্টাব্দে বাংলার গভর্নর ছিলেন।

## ইতিহাস
মালিক ইখতিয়ারউদ্দিন ইয়ুজবাকের মৃত্যুর পর যিনি দিল্লি থেকে বিদ্রোহ করেন এবং নিজেকে বাংলার সুলতান ঘোষণা করেন, ইজ্জাউদ্দিন দিল্লির সুলতান কর্তৃক বাংলার গভর্নর নিযুক্ত হন। তার সংক্ষিপ্ত গভর্নরশিপ ২ বছর পূর্ব গঙ্গা রাজবংশের বিরুদ্ধে যুদ্ধে ব্যয় করা হয় যারা তাদের মধ্যে অধিকাংশ প্রদেশ দখল করে ছিল। এমনই একটি অভিযানের সময়, ওধ গভর্নর তাতার খান, উত্তর বঙ্গ আক্রমণ এবং নিজেকে সুলতান ঘোষণা।

## আরো দেখুন

* বাংলার শাসকদের তালিকা
* বাংলার ইতিহাস
* ভারতের ইতিহাস

## তথ্যসূত্র

বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের বছর অনুপস্থিত
বিষয়শ্রেণী:বাংলার গভর্নর
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:ভারতীয় মুসলিম
বিষয়শ্রেণী:বাংলার শাসক
বিষয়শ্রেণী:১৩শ শতাব্দীর ভারতীয় মুসলিম
ঈশানগোপালপুর গণহত্যা

**ঈশানগোপালপুর গণহত্যা** হলো ১৯৭১ সালের ২ মে ফরিদপুর জেলার অদূরবর্তী ঈশানগোপালপুর গ্রামে বাঙালি হিন্দুদের ওপর সংঘটিত একটি গণহত্যা। পাকিস্তান সেনাবাহিনী ২৮ বাঙালি হিন্দুকে গুলি করে ও বেয়নেট দিয়ে হত্যা করে।

## প্রেক্ষাপট
১৯৭১ সালের ২৫ মার্চ পাকিস্তান সেনাবাহিনী পূর্ব পাকিস্তানে অপারেশন সার্চলাইট শুরু করে। তারা মূলত পূর্ব পাকিস্তানের হিন্দু সম্প্রদায়কে নিশ্চিহ্ন করে দেওয়ার লক্ষ্য নেয়। কয়েক সপ্তাহ পর, তারা ফরিদপুর জেলায় প্রবেশ করে এবং সেনাছাউনি স্থাপন করে। এর মধ্যেই স্থানীয় গ্রামবাসীরা পলায়ন করতে থাকে। ফরিদপুরের প্রায় ৬০ জন বাঙালি হিন্দু শহর থেকে ছয়-সাত কিলোমিটার দূরে ঈশানগোপালপুরে আশ্রয় নেয়। গ্রামে প্রয়াত হিন্দু জমিদার ঈশানশঙ্কর সরকারের বাড়ি ছিল। তার নাতি লক্ষ্মণ সেন সেই সময় বাড়িতে অবস্থান করছিলেন। ২১ এপ্রিল তারিখে ন্যাপ নেতা চিত্তরঞ্জন ঘোষ, তার বড় ভাই জগদীশচন্দ্র ঘোষ ও হিন্দু সম্প্রদায়ের অন্যান্য প্রভাবশালী ব্যক্তি তার বাড়িতে আশ্রয় নেন। তাদের মধ্যে কেউ কেউ পাকিস্তানিদের বিরুদ্ধে লড়াই করার জন্য প্রশিক্ষণ গ্রহণ শুরু করেছিলেন।

## হত্যাকাণ্ড
২রা মে স্থানীয় সহযোগীদের সহায়তায় পাকিস্তানি বাহিনী গ্রামের দিকে চলে আসে। তারা লক্ষ্মী দাসের হাট নামক স্থানে তাদের যান থামিয়ে ঈশানশঙ্করের বাড়ির দিকে অগ্রসর হয়। গ্রামবাসীরা পলায়নে উদ্যত হলে সেনাবাহিনী তাদের ওপর গুলি চালায়। বাড়ির বাসিন্দাদের ২৯ জনকে আটক করে স্থানীয় ছোট একটি জলাধারের নিকট নিয়ে যাওয়া হয়। ধৃতদের প্রহার ও বেয়নেট দিয়ে অত্যাচার করার পর পুরুষ সদস্যদের স্ত্রী ও সন্তানের সামনে গুলি করে হত্যা করা হয়। স্থানটি ত্যাগের পূর্বে পাকিস্তান সেনাবাহিনী উর্দুতে হুমকি দেয় যে কোনো মুক্তিযোদ্ধা কিংবা হিন্দুদের ছেড়ে দেওয়া হবে না। কেবল একজন ব্যক্তি বুলেটের ক্ষত নিয়ে বেঁঁচে যায়। মৃতদেহগুলোকে পুকুরের পাশে সমাধিস্থ করা হয়।

## ফলাফল
বাংলাদেশের স্বাধীনতার পর বধ্যভূমিটি আগের মতোই পরিত্যক্ত হয়ে থাকে। ২০১০ সালে গণহত্যার শিকার ব্যক্তিদের স্বজনেরা গণহত্যার স্থানে একটি স্মৃতিস্তম্ভ নির্মাণ করে। ২রা মে তারিখে নিহত ব্যক্তিদের স্মরণ করা হয় এবং তাদের বিদেহী আত্মার কল্যাণের জন্য গীতা পাঠ করা হয়।

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ গণহত্যা
বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:এশিয়ায় মে ১৯৭১-এর ঘটনা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:হিন্দু নিপীড়ন
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:মুসলিম কর্তৃক হিন্দু নিপীড়ন
বিষয়শ্রেণী:বাংলাদেশে পুরুষের বিরুদ্ধে সহিংসতা
জান্দী গণহত্যা

**জান্দী গণহত্যা** হলো ১৯৭১ সালের ২রা মে বাংলাদেশের স্বাধীনতা যুদ্ধ চলাকালে ফরিদপুরের জান্দী গ্রামে স্থানীয় রাজাকারদের সহায়তায় পাকিস্তান সেনাবাহিনী কর্তৃক বাঙালি হিন্দুদের বিরুদ্ধে সংঘটিত গণহত্যা। বিভিন্ন সূত্র অনুযায়ী, জান্দী গণহত্যায় মোট ৩১ জন হিন্দু প্রাণ হারান।

## ঘটনা
১৯৭১ সালের ২১ এপ্রিল পাকিস্তান সেনাবাহিনী ফরিদপুরে প্রবেশের পর শ্রীঅঙ্গনে গণহত্যা চালায়। খবরটি ফরিদপুরব্যাপী ছড়িয়ে পড়লে হিন্দুরা আতঙ্কিত হয়ে পড়েন। হিন্দুরা তাৎক্ষণিকভাবে ফরিদপুর শহর ত্যাগ করে জেলার অন্যান্য স্থানে নিরাপদ আশ্রয়ের সন্ধানে বের হন। তন্মধ্যে একজন, ব্যবসায়ী টনিক সেন পরিবার ও স্বজন নিয়ে জান্দী গ্রামে আশ্রয় নেন। টনিক সেন আওয়ামী লিগের সমর্থক ছিলেন এবং মুক্তিযোদ্ধাদের জ্বালানী ও গোলাবারুদ দিয়ে সাহায্য করছিলেন। দখলদার বাহিনী আওয়ামী লিগের সমর্থক ও টনিক সেনকে অনুসন্ধান করছিল।

১৯৭১ সালের ২ মে পাকিস্তানি বাহিনী ও দেশীয় সহযোগীরা জান্দী গ্রামে পৌঁছায় এবং গ্রামবাসীরা যাতে পালাতে না পারে, সেজন্য গ্রামটিকে ঘিরে ফেলে। গ্রামের সকল হিন্দুদের ধরে পুরুষদের ব্রাশফায়ারে মারা হয় ও নারীদের ধর্ষণ করে হত্যা করা হয়।

## স্মরণ
প্রতিবছর জান্দী ও ঈশানগোপালপুর গ্রামবাসীরা একত্রে গণহত্যার শিকার ব্যক্তিদের স্মরণ করে থাকে।

## আরও দেখুন
* শ্রীঅঙ্গন গণহত্যা
* ঈশানগোপালপুর গণহত্যা

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ গণহত্যা
বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:হিন্দু নিপীড়ন
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:এশিয়ায় মে ১৯৭১-এর ঘটনা
বিষয়শ্রেণী:মুসলিম কর্তৃক হিন্দু নিপীড়ন
জেনিফার ব্র্যাডি

**জেনিফার এলিজাবেথ ব্র্যাডি** (; জন্ম: ১২ এপ্রিল ১৯৯৫) হলেন মার্কিন যুক্তরাষ্ট্রের পেশাদার টেনিস খেলোয়াড়। তিনি ২০১৪ ইউএস ওপেনে গ্র্যান্ড স্ল্যাম অভিষেক করেন, যেখানে তিনি নারীদের দ্বৈতে প্রধান ড্রয়ে সামান্থা ক্রোফোর্ডের সাথে ওয়াইল্ডকার্ড অর্জন করেছিলেন। ব্র্যাডি একটি ডব্লিউটিএ এককের শিরোপা জয়লাভ করেছেন, এর পাশাপাশি আইটিএফ পরিধিতে তিনি চারটি একক এবং পাঁচটি দ্বৈত খেতাব শিরোপা জয়লাভ করেছেন।

ব্র্যাডি প্রথম বাছাইপর্ব হতে অংশগ্রহণ করে ২০১৭ অস্ট্রেলিয়ান ওপেনের চতুর্থ রাউন্ড পর্বে পৌঁছানোর মাধ্যমে খ্যাতি অর্জন করেন, যেখানে তিনি হিদার ওয়াটসন এবং ১৪তম বাছাই ইলিনা ভেসনিনার বিরুদ্ধে জয়লাভ করেন। তিনি উক্ত বছরের ইউএস ওপেনের চতুর্থ রাউন্ডে পৌঁছেছেন, যেখানে তিনি বারবোরা স্ত্রিকোভা এবং মনিকা নিকুলেস্কুকে পরাজিত করতে সক্ষম হলেও তৎকালীন বিশ্বসেরা নারী টেনিস খেলোয়াড় ক্যারোলিনা প্লিস্কোভাকে পরাজিত করতে ব্যর্থ হন। আঘাত এবং দ্বৈতের উপর একটি মনোনিবেশ করার পর, ব্র্যাডি ২০২০ সালে পুনরায় এককভাবে খেলা শুরু করেন, যেখানে তিনি মারিয়া শারাপোভা এবং ব্রিসবেনে অ্যাশলে বার্টিকে পরাজিত করে বিশ্বসেরা খেলোয়াড়ের বিরুদ্ধে তার প্রথম এক নম্বর জয় অর্জন করেন। তিনি কেনটাকির লেক্সিংটনে অনুষ্ঠিত টপ সিড ওপেনে তার প্রথম ডব্লিউটিএ একক শিরোপা জয়লাভ করেন, যেখানে তিনি জিল টাইকমানকে সরাসরি সেটে পরাজিত করেন। তিনি ২০২০ সালের ২০২০ ইউএস ওপেনে তার প্রথম গ্র্যান্ড স্ল্যাম সেমিফাইনালে উত্তীর্ণ হন, যেখানে উত্তীর্ণ হওয়ার পূর্বে তিনি বিশ্বের প্রাক্তন এক নম্বর অ্যাঞ্জেলিক কারবারকে পরাজিত করেন। তার চিত্তাকর্ষক মার্কিন হার্ডকোর্ট সুইংয়ের পর র‍্যাঙ্কিংয়ে তিনি তার খেলোয়াড়ি জীবনের সর্বোচ্চ অবস্থান (২৪তম) অর্জন করেন।

ব্র্যাডি ইউনিভার্সিটি অব ক্যালিফোর্নিয়া, লস অ্যাঞ্জেলসে (ইউসিএলএ) ভর্তি হয়েছিলেন, যেখানে তিনি ২০১৩ সালের বসন্তে ইউসিএলএ ব্রুইন্সের টেনিস দলের হয়ে অভিষেক করেন। ইউসিএলএ-এ তার শুরুর দিকের বছরকালে তিনি তার দলকে জর্জিয়ার অ্যাথেন্সে অনুষ্ঠিত ২০১৪ সালের ১ম বিভাগীয় নারীদের জাতীয় টেনিস চ্যাম্পিয়নশিপ জয়লাভ করতে সাহায্য করেন। তিনি ২০১৪ সালে পেশাদার খেলোয়াড়ে পরিণত হওয়ার পূর্বে কলেজের সফোমোর বছর সম্পন্ন করেছেন।

## তথ্যসূত্র

## বহিঃসংযোগ
* 
* ইউসিএলএ ব্রুইন্স প্রোফাইল 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন নারী টেনিস খেলোয়াড়
বিষয়শ্রেণী:ফ্লোরিডার টেনিস খেলোয়াড়
বিষয়শ্রেণী:ইউসিএলএ ব্রুইন্সের নারী টেনিস খেলোয়াড়
বিষয়শ্রেণী:হ্যারিসবার্গের (পেনসিলভেনিয়া) টেনিস খেলোয়াড়
বিষয়শ্রেণী:পেনসিলভেনিয়ার টেনিস খেলোয়াড়
বিষয়শ্রেণী:অলিম্পিকে মার্কিন যুক্তরাষ্ট্রের টেনিস খেলোয়াড়
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড়
দ্য ফিউজিটিভস

**দ্য ফিউজিটিভস** ফিনিশ লেখক জোহানেস লিনানকোস্কির লেখা একটি উপন্যাসিকা। এটি ১৯০৮ সালে প্রকাশিত হয় এবং উপন্যাসটি দি সং অফ দি রেড ব্লাড ফ্লাওয়ার এর পাশাপাশি লেখকের অন্যতম সেরা একটি কাজ। এটি ১১ টির বেশি ভাষায় অনুবাদ করা হয়েছে। উপন্যাসিকাটি মূলত কৃষিনির্ভর সমাজের চাষীদের নিয়ে লেখা। উপন্যাসটির মূল শিরোনাম হলো *পাকোলাইসেট*। মোট পৃষ্ঠা ১৬৪। প্রকাশক বনিয়ার গ্রুপ।

## পটভূমি

বাস্তব ঘটনার ভিত্তিতে উপন্যাসিকাটি লেখা হয়েছে। উপন্যাসিকাটি লেখার সময়ে লেখক জোহানেস লিনানকোস্কি ফিনল্যান্ডের লাপিনলাহতিতে বসবাস করতেন। তখন সময় ছিল ১৯০২ সাল। সেই সময় ফিনল্যান্ডের অন্য শহর আকা হতে একটি কৃষক পরিবার লাপিনলাহতি তে বাস করতে আসে। কয়েক দিন পর কৃষক পরিবারের এক বৃদ্ধ দম্পতির মেয়ের সাথে বয়সী এক পুরুষের বিয়ে হয় কিন্তু মেয়েটি অন্য পুরুষের সাথে অবৈধ সন্তান জন্ম নেয়। এই ঘটনার ফলে মান সম্মান হারানোও মানুষদের কটুক্তির ভয়ে কৃষক পরিবারটি স্যাভোনিয়া এর উদ্দেশ্যে যাত্রা শুরু করে ও সেখানে বসবাস শুরু করে। এই ঘটনাটিই লেখক লিনানকোস্কি তার উপন্যাসিকায় বর্ণনা করেছেন। উপন্যাসিকাটির কেন্দ্র বিন্দু হচ্ছে আলাপ্টিকা গ্রামের দ্য হোভি হাউজ, লেখক গ্রামটির যেখানে থাকেন সেই জায়গাটি। তবে তিনি বইতে জায়গার নাম পরিবর্তন করে দেন।

## চলচ্চিত্র

উপন্যাসিকার কাহিনীর উপর ভিত্তি করে ১৯৭৭ সালে একটি টেলিভিশন চলচ্চিত্র *পাকোলাইসেট* নির্মিত হয়। যার পরিচালনা করেন ভেইকো কারটুলা৷ অভিনয় করেন ভিলহো সিভোলা, মার্টি কাইনুলাইনেন ও ইভা একলান্ড।

## তথ্যসূত্র

বিষয়শ্রেণী:১৯০৮-এর বই
বিষয়শ্রেণী:টেলিভিশন অনুষ্ঠানে অভিযোজিত উপন্যাস
বিষয়শ্রেণী:ছদ্মনামে প্রকাশিত বই
ভিনালিয়া

**ভিনালিয়া** প্রাচীন রোম জাতির একটি মদ উৎসব যা গ্রিক দেবতা জুপিটার ও দেবী ভেনাসকে শ্রদ্ধা প্রদর্শনের উদ্দেশ্যে পালন করা হতো। "দা ভিনালিয়া প্রাইমা" কিংবা "আরবান ভিনালিয়া" নামেও পরিচিত উৎসবটি প্রতি বছর ২৩ শে এপ্রিল পালন করা হতো। উৎসবটিতে প্রভুর কাছে বিগত বছরের মদে আশীর্বাদ প্রার্থনা করা হতো ও পরবর্তী ফসল পর্যন্ত যেন আবহাওয়া ভালো থাকে সে প্রার্থনাও করা হতো। অনুরূপ উৎসব "দা ভিনালিয়া রাস্টিকা" পালিত হতো ১৯শে আগস্ট।

## ভিনালিয়া আরবানা

ভিনালিয়া আরবানা পালিত হতো একজন গ্রিক দেবী ভেনাস ও একজন গ্রিক দেবতা জুপিটারকে শ্রদ্ধাপ্রদর্শনের নিমিত্তে। দেবী ভেনাস, যাকে রোমানরা প্রোফেন মদ, যা মানুষ দৈনন্দিন পান করতো, তার রক্ষাকর্তা হিসেবে মান্য করে এবং দেবতা জুপিটার, তাঁকে মান্য করা হতো সবচেয়ে শক্তিসম্পন্ন ও বিশুদ্ধ মদের রক্ষাকর্তা হিসেবে। প্রাচীন রোমানদের ধারণা, দেবী ভেনাসের শক্তি মানবজাতিতে এসেছে সাধারণ মদ থেকে। তাই উৎসবের দিন নারী ও পুরুষেরা বিগত বসন্তকালের প্রোফেন মদ (*Vinum spurcum*) সংরক্ষণ করে রাখতেন। এ সংরক্ষিত পবিত্র মদ আবহাওয়া ও আসমানের দেবতা জুপিটারের উদ্দেশ্যে ভেনাস ক্যাপিটোলিন মন্দিরের সামনে খননকৃত গর্তে ঢেলে দেওয়া হতো। ধারণা করা হয়, সমগ্র প্রক্রিয়াটি রোমের উঁচু পর্যায়ের সেনা কর্তৃক পর্যবেক্ষণ করা হতো যেন কোথাও কোনো ত্রুটি না হয়৷ সাধারণ মেয়ে এবং বেশ্যা মেয়েরা এই উৎসবের দিন ভেনাস ইরিসিনা'স কোলাইন মন্দিরে ভীড় করতেন। তারা দেবীকে মেদিগাছ, পুদিনা, গোলাপ ডালের ভেতর গুপ্তাবস্থায় নলখাগড়া প্রদান করতেন। এর বিনিময়ে মেয়েরা দেবীর কাছে লাবণ্যতা, সৌন্দর্য, বুদ্ধি ও কমনীয়তার জন্য প্রার্থনা করতেন।

## ভিনালিয়া রাস্টিকা

ভিনালিয়া রাস্টিকা প্রাচীন ল্যাটিনদের উদযাপিত উৎসব যা ১৯ আগস্টে পালন করা হতো আঙ্গুর ফলের বৃদ্ধি ও উৎপন্নের জন্য। অনুমান করা হয়, এই দিনে আঙ্গুর বাগান ও সবজি বাগান দেবতা ভেনাস অবসিকিউন্সকে উৎসর্গ করা হতো। রোমান মিথোলজি অনুসারে, রোমের কিংবদন্তি পূর্বপুরুষের কিছু সহযোদ্ধা ইট্রুস্কান রাজা মেজেন্তিউসের বিপক্ষে জেতার জন্য সকল পবিত্র মদ জুপিটার দেবতার কাছে দেওয়ার প্রতিজ্ঞা করে। বিনিময়ে তারা যুদ্ধে জয়ী হওয়ার আবেদন করে৷

ভিনালিয়া রাস্টিকা উৎসবের পেছনে কোন দেবতা ভূমিকা রেখেছিল তা এখনো সঠিকভাবে জানা যায়নি। ভ্যারো এর মতে, ভিনালিয়া আরবানার মতো ভিনালিয়া রাস্টিকাও গ্রিক আসমান ও আবহাওয়ার দেবতা জুপিটারের উদ্দেশ্যে পালন করা হতো। তাঁর নির্দেশেই আঙ্গুর ফল উৎপন্ন হতো ও পরিপক্ব হতো বলে ভাবতেন প্রাচীন রোমানিয়ানরা। এটিও ধারণা করা হয় যে, জুপিটার দেবতার পুরোহিত সর্বপ্রথম আঙ্গুরের থোকা তোলেন ও সেটি চেপে রস বের করে তা পবিত্র করেন। এরপরে একটি বলি দেন। এই ঘটনার সত্যতা যাচাই করেন রোমান লেখক প্লিনি দ্য এলডার। যা হোক, ঘটনাটিকে কেন্দ্র করে ভেনাস দেবীর বিভিন্ন মন্দিরে বলিকার্য সম্পন্ন হতো। ব্যক্তির বলি সম্পন্ন করতো ধর্মযাজক। প্রমাণস্বরূপ রাখা হতো একটি স্ত্রী ভেড়া। রোমান ব্যাকরণবিদ ফেস্টাস এই উৎসবের উৎপত্তি নিয়ে বিস্তারিত লিখে গেছেন।

## তথ্যসূত্র

বিষয়শ্রেণী:প্রাচীন রোমান উৎসব
বিষয়শ্রেণী:এপ্রিল উদ্‌যাপন
বিষয়শ্রেণী:আগস্ট উদ্‌যাপন
বিষয়শ্রেণী:শুক্র (পৌরণিক কাহিনী)
অর্জুন তেন্ডুলকর

**অর্জুন তেন্ডুলকর** (; জন্ম ২৪ সেপ্টেম্বর ১৯৯৯) হলেন একজন ভারতীয় ক্রিকেটার ও শচীন তেন্ডুলকর ও অঞ্জলি তেন্ডুলকর পুত্র। তিনি একজন বাম-হাতি ব্যাটসম্যান ও বাম-হাতি ফাস্ট বোলার। ২০২১ এর ১৫ ফেব্রুয়ারি, ২০২০-২১ সৈয়দ মুশতাক আলী ট্রফিতে হারিয়ানার বিপরীতে মুম্বাইয়ের হয়ে টুয়েন্টি২০ ক্রিকেট তার অভিষেক হয়। অভিষেক ম্যাচে ৩ ওভার বোলিং করে ৩৪ রান এর বিনিময়ে একটি উইকেট লাভ করেন।

২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার পূর্বে খেলোয়াড় নিলামে তেন্ডুলকরকে  বিনিময়ে মুম্বাই ইন্ডিয়ান্স ক্রয় করে নেয়। ১৬ এপ্রিল ২০২৩ তারিখে, ২০২৩ আইপিএল প্রতিযোগিতার ২২তম ম্যাচে কলকাতা নাইট রাইডার্সের বিপরীতে মুম্বই ইন্ডিয়ান্সের হয়ে আইপিএল অভিষেক হয়। অর্জুন ২ ওভার বল করে ১৭ রান খরচ করেন কিন্তু কোন উইকেটের দেখা পাননি। প্রথম পিতা-পুত্র জুড়ি যারা আইপিএল খেলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:মুম্বই চ্যাম্পসের ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:মারাঠি ক্রীড়াবিদ
বিষয়শ্রেণী:গুজরাতি ক্রীড়াবিদ
বিষয়শ্রেণী:ইংরেজ বংশোদ্ভূত ভারতীয় ব্যক্তি
ভূপিন্দর সিং (ক্রিকেটার)

**ভূপিন্দর সিং**   (জন্ম ভারতের প্রথম পাঞ্জাবে, ১ এপ্রিল, ১৯৬৫) একজন প্রাক্তন ভারতীয় ক্রিকেটার । তিনি পাঞ্জাবের হয়ে ঘরোয়া ক্রিকেট খেলেন এবং ১৯৯৪ সালে ভারতের হয়ে দুটি ওয়ানডে ম্যাচ খেলেছিলেন।

ভূপিন্দর সিং সিলেকশন কমিটির সদস্য ছিলেন, ২০০৫ সালে তিনি এই পদে মনোনীত হয়েছিলেন এবং ২০০৬ এ তিনি বহাল রেখেছিলেন। 

ভূপিন্দর সিং পাঞ্জাব ক্রিকেট অ্যাসোসিয়েশনের প্রশাসকও।

## তথ্যসূত্র


বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:ভারত জাতীয় ক্রিকেট দল নির্বাচক
বিষয়শ্রেণী:ভারতীয় ক্রিকেট প্রশাসক
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:গুরু গোবিন্দ সিংহ স্পোর্টস কলেজ, লখনউয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
জাঠিভাঙ্গা গণহত্যা

**জাঠিভাঙ্গা গণহত্যা** হলো ১৯৭১ সালের ২৩ এপ্রিল বৃহত্তর দিনাজপুর জেলার ঠাকুরগাঁও মহকুমার জাঠিভাঙ্গা এলাকায় বাঙালি হিন্দু ও রাজবংশী সম্প্রদায়ের ওপর পাকিস্তানি সেনাবাহিনী ও তাদের দেশীয় সহযোগী রাজাকারদের দ্বারা চালিত একটি গণহত্যা। পাকিস্তানিদের সহযোগীরা ছিলেন জামায়াতে ইসলামী, মুসলিম লীগ ও পাকিস্তান ডেমোক্রেটিক পার্টির সদস্যরা। গণহত্যার শিকার সকলেই ছিলেন হিন্দু সম্প্রদায়ের। ধারণা করা হয়, গণহত্যায় কয়েক ঘণ্টার মধ্যে ৩,০০০ জনেরও বেশি বাঙালি হিন্দু প্রাণ হারান।

## ঘটনাবলি
১৯৭১ সালের ২৩ এপ্রিল জগন্নাথপুর, চকহলদি, সিঙ্গিয়া, চণ্ডীপুর, আলমপুর, বাসুদেবপুর, গৌরীপুর, মিলনপুর, খামারভোপলা, শুকানপুকুরী, ঢাবঢুবসহ ১২টি গ্রামের হিন্দু সম্প্রদায় ভারতের উদ্দেশ্যে যাত্রা শুরু করে। যাত্রার এক পর্যায়ে তারা জাঠিভাঙ্গা নামক স্থানে একত্রিত হয়। জাঠিভঙ্গায় আসার পর স্থানীয় দালালেরা তাদের পথরোধ করে এবং পাকিস্তানি সেনাবাহিনীকে খবর দেয়। হিন্দু পুরুষদের জাঠিভাঙ্গা মাঠে একত্রিত করা হয়। পাকিস্তান সেনাবাহিনীর সদস্যরা দুইটি সামরিক ট্রাকে করে তদস্থলে আগমন করে এবং হিন্দুদের সারিবদ্ধ করে দাঁড় করিয়ে মেশিনগানের ব্রাশফায়ারে হত্যা করে। সকালে গণহত্যা শুরু হয়ে বিকাল পর্যন্ত চলে। সেনাবাহিনীর প্রস্থানের পর স্থানীয় সহযোগীদরা মৃতদেহ পাশের পাথরাজ নদীর ধারে নিয়ে আসে এবং মাটিচাপা দেয়।

ঘটনায় ৩,০০০ থেকে ৩,৫০০ জন নিহত হন বলে ধারণা করা হয়। তবে, হত্যাকাণ্ডে তিন সহস্রাধিক ব্যক্তি নিহত হন বলে স্বীকৃত। আনুমানিক ৩০০ থেকে ৫০০ জন নারী বিধবা হন বলে ধারণা করা হয়।

## স্মৃতিসৌধ
২০০৯ সালে বাংলাদেশ সরকার গণহত্যার স্থানে একটি স্মৃতিসৌধ স্থাপন করে। ২০১১ সালে বেঁচে যাওয়া ব্যক্তিরা ও নিহত ব্যক্তিদের আত্মীয়রা নিহতদের স্মরণে শোকর‍্যালি বের করে এবং স্মরণসভার আয়োজন করে। সভায় বক্তারা যুদ্ধাপরাধীদের ফাঁসি দাবি করেন।

২০১১ সালের আগস্ট মাসে বাংলাদেশ সরকার গণহত্যায় নিহত ৮৯ জনের বিধবা স্ত্রীকে ২,০০০ টাকা করে ক্ষতিপূরণ প্রদান করে। ঠাকুরগাঁও সদর উপজেলার উপজেলা নির্বাহী অফিসার তৌহিদুল ইসলামের মতে, গণহত্যার শিকার পাঁচশত ব্যক্তির বিধবা স্ত্রীকে ধাপে ধাপে স্কিমের আওতায় আনা হবে।

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:এশিয়ায় এপ্রিল ১৯৭১-এর ঘটনা
বিষয়শ্রেণী:১৯৭১-এ গণহত্যা
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:পুরুষ গণহত্যা
বিষয়শ্রেণী:ঠাকুরগাঁও জেলা
বিষয়শ্রেণী:এশিয়ায় পুরুষের প্রতি সহিংসতা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:বাংলাদেশে পুরুষের বিরুদ্ধে সহিংসতা
আচকান

[upright=1.3|থাম্ব|[ভারত|ভারতের রাজস্থান রাজ্যে বিয়ের সময় পুরুষদের দ্বারা পরিহিত আচকান।]]
**আচকান** () 'বাঘল বান্দি' নামেও পরিচিত, একটি হাঁটু পর্যন্ত দৈর্ঘ্যের জ্যাকেট যেটি ভারতীয় উপমহাদেশের বেশিরভাগ পুরুষেরা আংরাখার মত পরেন।

## ব্যুৎপত্তি

আচকান শব্দটি আংরাখা থেকে উদ্ভূত হয়েছে (সংস্কৃত: अंगरक्षक, অঙ্গ-রক্ষক)। ভারতীয় উপমহাদেশের বিভিন্ন অঞ্চলে আংরাখা পরার চলন ছিল। যদিও এর মূল কাটছাঁট একই রকম ছিল, অঞ্চল থেকে অঞ্চলভেদে এর শৈলী এবং দৈর্ঘ্য ভিন্ন ভিন্ন হত।

## ইতিহাস
[থাম্ব|[দ্বিতীয় চন্দ্রগুপ্ত সোনার মুদ্রায় আচকান দ্বারা চিত্রিত, গুপ্ত সাম্রাজ্য]]
গ্রীক বয়ান অনুযায়ী, মৌর্য্য যুগে পুরুষ এবং মহিলাদের আচকানের মত পোশাক পরিধান করতে দেখা যেত। এই জাতীয় পোশাকের প্রথম দিকের প্রমাণ দেখতে পাওয়া গেছে ইরানের ভাস্কর্য এবং খোদিত শিলাচিত্রের পাশাপাশি পার্থিয়ান সাম্রাজ্যের চিত্রগুলিতে। ভারতে এই পোশাকের প্রথম দিকের প্রমাণ পাওয়া গেছে কুষাণ সাম্রাজ্যের সময় থেকে, যে সাম্রাজ্য স্থাপিত হয়েছিল মধ্য এশীয় যাযাবর উপজাতি দ্বারা। তবে, যেহেতু কুষাণরা গ্রিকো পার্থিয়া সাম্রাজ্য থেকে তাদের সংস্কৃতির অনেকগুলি দিক গ্রহণ করেছিল, সুতরাং এটি বিশ্বাসযোগ্য যে এই পোশাকটি পার্থিয়ান সংস্কৃতির উত্তরাধিকার। এটিকে শেরওয়ানি থেকে বিভিন্ন দিক দিয়ে আলাদা করা যায়, বিশেষ করে সামনে বোতামের দিক দিয়ে। আচকান ঐতিহ্যগতভাবে পাশের দিকে খোলা থাকে এবং সরু ফিতা দিয়ে বাঁধা হয়। এই শৈলীর খোলাবন্ধ করাটি *বাঘল বন্দি* নামে পরিচিত। তবে সম্মুখ দিয়ে খোলাবন্ধের বিষয়টি অস্বাভাবিক নয়, যেমনটি আংরাখায় দেখা যায়। বহিঃপরিহিত কোট জাতীয় পোশাকের কারণে শেরওয়ানি সর্বদা সরাসরি সম্মুখ দিয়ে খোলাবন্ধ করতে হয়। আংরাখার মতো আচকান ঐতিহ্যগতভাবে *পাটকা* দিয়ে পরিধান করতে হয়, পুরো পোশাকটি ঠিকভাবে পরে থাকার জন্য কোমরে *কোমরবন্ধ* বা *ডোরা* জড়াতে হয়। যদিও মধ্যযুগীয় সময়ে ঐতিহ্যগতভাবে শেরওয়ানি পরিধান করা হত বিশেষ অনুষ্ঠানের জন্য আলংকারিক বহিরঙ্গন হিসাবে, আচকান সর্বদা ধুতি বা চুড়িদারের সঙ্গে পরিধান করা হয়। আনুষ্ঠানিক এবং অনানুষ্ঠানিক উভয় উপলক্ষে বিভিন্ন কাপড় থেকে তৈরি আচকান পরিধান করা হয়, এটিতে গোটা এবং বাদলার মতো ঐতিহ্যবাহী সূচিকর্ম রয়েছে। আজকের দিনে, ভারতীয় উপমহাদেশে বিবাহ অনুষ্ঠান বা অন্যান্য আনুষ্ঠানিক উৎসব উপলক্ষে বিবাহের পাত্র সাধারণত আচকান পরিধান করে।

ভারত উপমহাদেশে আচকানের বিভিন্ন আঞ্চলিক বৈচিত্র রয়েছে, এবং সেগুলি আঞ্চলিক নামেই পরিচিত, যেমন নেপাল এবং উত্তর-পূর্ব ভারতে *দৌরা*, দক্ষিণ ভারতে *অঙ্গি* এবং ভারতীয় হিমালয় অঞ্চলে *চোলা* বা *চোলু*।

## ছবিঘর

File:SamudraguptaCoin.jpg|আচকানের সাথে চিত্রিত সমুদ্রগুপ্ত, গুপ্ত সাম্রাজ্য
File:Great Emperor Kanishka - Greatest of Kushan Monarchs - Circa 1st Century CE - Mathura - Government Museum - Mathura 2013-02-23 5837.JPG|আচকান, স্যাশ এবং বাইরের কোট দিয়ে চিত্রিত ভাস্কর্য, প্রথম শতাব্দীতে।
File:Gaddi Couple 1940.jpg|আচকান পরিহিত এক ব্যক্তি ডোরা বা স্যাশ কোমরে জড়ানো।
File:Exhibit in Craft Museum New Delhi-35.JPG|দিল্লির টেক্সটাইল যাদুঘরে পুরুষদের দ্বারা পরিহিত আচকান এবং অঙ্গরাখার বিভিন্ন শৈলীর প্রদর্শন।


## আরো দেখুন

## তথ্যসূত্র

বিষয়শ্রেণী:পাকিস্তানি পোশাক
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি পোশাক
বিদার বিমানবন্দর

**বিদার বিমানবন্দর**, **বিদার এয়ার ফোর্স স্টেশন** নামেও পরিচিত,          ভারতের কর্ণাটকের বিদার, চিদারিতে অবস্থিত সামরিক সুবিধা সংবলিত একটি ঘরোয়া বিমানবন্দর।

বিদার দক্ষিণ ভারতের প্রাচীনতম সামরিক বিমান ঘাঁটি গুলির একটি। এখানে বিদার এয়ার ফোর্স স্টেশনটি ভারতীয় বিমান বাহিনী দ্বারা পরিচালিত একটি প্রশিক্ষণ বিদ্যালয় এবং এছাড়াও সূর্যকিরণ এরোব্যাটিক্স টিম (স্কেট) এর একটি ঘাঁটি। বিদার একটি বেসামরিক বিমানবন্দর থাকার দীর্ঘ চাহিদার পরিপ্রেক্ষিতে ভারতীয় বিমান বাহিনী তাদের বিমান ঘাঁটিটি বাণিজ্যিক ফ্লাইট পরিচালনার জন্য ব্যবহার করতে দেওয়ার জন্য সম্মত হয়। ২০০৮-০৯ সালে বিদার গুরুদ্বারে গুরু-তা-গাদ্দি উদযাপনের আগে একটি সিভিল টার্মিনাল নির্মিত হয়।

## বিদার বিমান বাহিনী স্টেশন
ভারতীয় বিমান বাহিনী এখান থেকে বিমান বাহিনীর অ্যাকাডেমির মাধ্যমে উন্নত জেট প্রশিক্ষণ বিমান কিরণ এমকে ২  পরিচালনা করে। এছাড়াও বিমানবাহিনীর বিশেষ দক্ষ দল সূর্য কিরণের একটি ঘাঁটি।

## বিমান সংস্থা এবং গন্তব্য

## আরও দেখুন
* বেলগাম বিমানবন্দর
* বেগমপেট বিমানবন্দর

## তথ্যসূত্র

বিষয়শ্রেণী:ভারতীয় বিমানবাহিনীর ঘাঁটি
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণাটকের বিমানবন্দর
বিষয়শ্রেণী:বিদার জেলার ভবন ও স্থাপনা
বিষয়শ্রেণী:বিদার জেলার পরিবহন
বাসুদেবপাড়া

**বাসুদেবপাড়া** দক্ষিণ-মধ্য বাংলাদেশের বরিশাল বিভাগের বরিশাল জেলায় অবস্থিত একটি গ্রাম।

## তথ্যসূত্র

## বহিঃসংযোগ

বিষয়শ্রেণী:বাংলাদেশের গ্রাম
বিষয়শ্রেণী:বরিশাল জেলার গ্রাম

বিষয়শ্রেণী:বরিশাল জেলার জনবহুল স্থান
বাংলাদেশ ইউনেস্কো জাতীয় কমিশন

**বাংলাদেশ ইউনেস্কো জাতীয় কমিশন** ইউনেস্কো ও অন্যান্য উন্নয়ন সংস্থা এবং অলাভজনক সংস্থার সাথে উন্নয়ন কার্যক্রমের সমন্বয় সাধনের জন্য শিক্ষা মন্ত্রণালয়ের আওতাধীন বাংলাদেশ সরকারের একটি নিয়ন্ত্রক সংস্থা।  মহিবুল হাসান চৌধুরী বাংলাদেশ ইউনেস্কো জাতীয় কমিশনের চেয়ারম্যান।  মোহাম্মদ মাহবুব হোসেন কমিশনের সাধারণ সম্পাদক।

## ইতিহাস
## তথ্যসূত্র

বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭৩-এ প্রতিষ্ঠিত সরকারি সংস্থা
শর্মিলা মুখোপাধ্যায়

[থাম্ব| গুরু [কেলুচরণ মহাপাত্র|কেলুচরণ মহাপাত্রের সাথে শর্মিলা]]
**শর্মিলা মুখোপাধ্যায় (মুখার্জি)** একজন ওড়িশি নৃত্যশিল্পী ও নৃত্য পরিকল্পনাকার (কোরিওগ্রাফার) এবং গুরু কেলুচরণ মহাপাত্রের শিষ্য। তিনি বেঙ্গালুরুর সঞ্জলি সেন্টার ফর ওড়িশি ডান্সের প্রতিষ্ঠাতা ও শৈল্পিক পরিচালিকা, এটি  ২০০৪ সালে প্রতিষ্ঠিত হয়েছিল। তিনি মহরী পুরস্কারপ্রাপ্তদের একজন।

## প্রাথমিক জীবন এবং শিক্ষা
১৬ বছর বয়সে শর্মিলা মুখোপাধ্যায় কবি রবীন্দ্রনাথ ঠাকুরের জন্মবার্ষিকীতে নৃত্যনাট্য 'চণ্ডালিকা'-তে প্রধান চরিত্র 'প্রকৃতি'র ভূমিকায় অভিনয় করেছিলেন, যেটি তাঁর লাবণ্যের জন্য সমালোচকদের দৃষ্টি আকর্ষণ করেছিল। তিনি ১৯৮৪ সালে গুরু কেলুচরণ মহাপাত্রের অধীনে ওড়িশি প্রশিক্ষণ শুরু করেছিলেন। সবশেষে তিনি শ্রীমতি কলানিধি নারায়ণনের কাছ থেকে নৃত্যাভিনয়ের দিকনির্দেশনা পেয়েছিলেন এবং শ্রীমতি সংযুক্তা পাণিগ্রাহী কর্তৃক পরিচালিত কর্মশালায় অংশ নিয়েছিলেন।

## কর্মজীবন
২০০০ সালে শর্মিলা মুখোপাধ্যায় মিশিগান বিশ্ববিদ্যালয়ে একটি স্কলারশিপ বা শিক্ষাবৃত্তি অর্জন করেছিলেন এবং সেখানে তিনি নৃত্য বিচলন এবং রচনার প্রশিক্ষণ নিয়েছিলেন।

শর্মিলা মুখোপাধ্যায় দূরদর্শনের একজন এ-গ্রেড তথা প্রথম স্তরের শিল্পী এবং ভারতীয় সংস্কৃতি সম্পর্কিত পরিষদের প্রতিষ্ঠিত শিল্পী। তিনি ভারত এবং ভারতের বাইরে বিভিন্ন দেশ যেমন ফিজি, মালয়েশিয়া, অস্ট্রেলিয়া, নিউজিল্যান্ড, ইতালি, মার্কিন যুক্তরাষ্ট্র, ইন্দোনেশিয়া, সংযুক্ত আরব আমিরাতের বিভিন্ন উৎসবে নৃত্য প্রদর্শন করেছেন ।

২০০৪ সালে তিনি ওড়িশি নৃত্যের জন্য সঞ্জলি সেন্টার প্রতিষ্ঠা করেছেন। সঞ্জলি দলকে ভারত ও অন্যান্য দেশে উৎসবে অংশ নিতে ভারতের সংস্কৃতি মন্ত্রক কর্তৃক 'আউটস্ট্যান্ডিং' বিভাগে  নথিভুক্ত করা হয়েছে। তিনি বেঙ্গালুরুতে 'প্রবাহ' শিরোনামে একটি বার্ষিক ওড়িশি অনুষ্ঠানের উপস্থাপনা করছেন। এর সাম্প্রতিক সংস্করণটি মঞ্চস্থ হয়েছে 'সূক্ষ্ম' শিরোনামে।
থাম্ব|200x200পিক্সেল|বেঙ্গালুরুর সঞ্জলি সেন্টার ফর ওড়িশি ডান্সের প্রতিষ্ঠাতা ও শৈল্পিক পরিচালিকা

## পুরস্কার

* সুর সিঙ্গার সংসদ (মুম্বই) থেকে সিঙ্গার মণি পুরস্কার
* কর্ণাটক থেকে কলাগৌরব পুরস্কার
* কলকাতা থেকে শিরোনাম পুরস্কার
* গুরু পঙ্কজ চরণ দাস ফাউন্ডেশন থেকে মহরী পুরস্কার

## তথ্যসূত্র

বিষয়শ্রেণী:ওড়িশি নৃত্যশিল্পী
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মহরী পুরস্কারপ্রাপ্ত
শোভনা সহজানানন

**শোভনা সহজানানন** (জন্ম: ২৬ এপ্রিল, ১৯৮৭) ভারতীয় বংশোদ্ভূত একজন মালয়েশীয়-ভারতীয় ধ্রুপদী নৃত্যশিল্পী।

## জীবনী
সহজানানন ওড়িশি, ভরতনাট্যম এবং বলিউডের ধ্রুপদী নৃত্যের ধরনগুলোতে বিশেষ জ্ঞান অর্জন করেছেন। তিনি খুব অল্প বয়সেই নাচের প্রশিক্ষণ শুরু করেছিলেন। তিনি গুরু দেবী মহেশ্বরানের অধীনে ভরতনাট্যম অধ্যয়ন করেছিলেন এবং পরে গুরু রমলি ইব্রাহিমের নজরদারিতে ওড়িশির চর্চা করেছিলেন। ২০১২ সালের মে মাসে তাঁর বোন শালিনীর সাথে তিনি আরঙ্গেত্রম পরিবেশন করেছিলেন। তিনি কুয়ালালামপুর পারফর্মিং আর্টস সেন্টারে (কেএলপিএসি) বলিউডের নৃত্যও শিখিয়েছেন।

সহজানানন নৃত্য পরিকল্পনা বা কোরিওগ্রাফি, কর্মশালা, প্রদর্শনের মাধ্যমে নৃত্যশিক্ষা পরিচালনা এবং নতুন ভরতনাট্যম, বলিউড, আধুনিক/ধ্রুপদী ফিউশন এবং পরীক্ষামূলক নৃত্য তৈরি করেন। ২০১১ সালের অক্টোবরে তিনি কুয়ালালামপুর পারফর্মিং আর্টস সেন্টারের *শর্ট অ্যান্ড সুইট* নৃত্য উৎসবে পরিবেশন করেছিলেন।

## বর্তমান কাজ
সহজাণনানন এখন সিঙ্গাপুরে অবস্থান করলেও প্রতি মাসে কুয়ালালামপুরে ভ্রমণ করেন। তিনি বর্তমানে বিভিন্ন জায়গায় শিক্ষকতা/ নাচ/কোরিওগ্রাফ করার পাশাপাশি ফ্রিল্যান্সিং করছেন। তিনি স্থানীয় পরিবেশন শিল্পকলার দৃশ্যে অবদান রাখার চেষ্টা করেন। তিনি নতুন ধ্রুপদী এবং সমসাময়িক বিষয়গুলোতে নাচ, শেখানো এবং কোরিওগ্রাফ করতে ফ্রিল্যান্স কাজের সুযোগ খুঁজছেন।

## তথ্যসূত্র

* কুয়ালালামপুর পারফর্মিং আর্টস সেন্টার - বলিউড নৃত্য ক্লাস
* লিভিং আর্টস  - শিক্ষকমণ্ডলী
* নতুন স্ট্রেইটস টাইমস
* ইয়াএসএনআই  শোভনা সহজানানন 
* থিংস টু ডু কোরিয়া *শোভনা সহজানানন রচিত কালারফুল বলিউডের প্রকাশনা*
* টাইম আউট, *নতুনদের জন্য শোভনা সহজানাননের সাথে কুয়ালালামপুর বলিউড নাচ*  
* অভিনেতা স্টুডিও একাডেমি কোর্স

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওড়িশি নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
হিস্টোরিয়া স্কলাস্টিকা

থাম্ব|হিস্টোরিয়া স্কলাস্টিকার সামনের প্রচ্ছদ
**হিস্টোরিয়া স্কলাস্টিকা** দ্বাদশ শতাব্দীর বাইবেল ভাষান্তর যা ফরাসি ধর্মতাত্ত্বিক লেখক পেট্রাস কমেস্টর মধ্যযুগীয় ল্যাটিন ভাষায় লিখে গেছেন। এখানে বাইবেলের বিষয়বস্তু উল্লেখ করার পাশাপাশি গীর্জার ফাদার ও উৎকৃষ্ট পন্ডিতদের বিভিন্ন কাজের ব্যাপারে উল্লেখ রয়েছে। এটি লেখার উদ্দেশ্য ছিল মধ্যযুগের ইউরোপের সর্বজনীন ইতিহাসের ব্যাপারে ধারণা দেওয়া। 

হিস্টোরিয়া স্কলাস্টিকা ইউনিভার্সিটি অফ প্যারিস, অক্সফোর্ড বিশ্ববিদ্যালয় ও অন্যান্য কিছু বিশ্ববিদ্যালয় এর মূল পাঠ্যক্রমের আবশ্যক বিষয় ছিল। এছাড়াও ১১৭৩ সালের দিকে এটি বাইবেল সম্বন্ধনীয় জ্ঞান অর্জনের জন্য অন্যতম গুরুত্বপূর্ণ একটি মাধ্যম হিসেবে ভূমিকা রেখেছে।   যদিও ১৩৫০ এর পরে হিস্টোরিয়া স্কলাস্টিকা ধীরে ধীরে পরিবর্তন হওয়া শুরু হয়।  বইটি প্রায় সে সময়ের সকল ইউরোপীয় আঞ্চলিক ভাষা তে অনুবাদ করা হয়েছে।  অনুচ্ছেদের ভাষান্তর এবং সংক্ষিপ্তকরণের বেশিরভাগই হয়েছে লাতিন ও সেদিকের অন্যান্য আঞ্চলিক ভাষায়। 

হিস্টোরিয়া স্কলাস্টিকা পৃথিবীর অন্যতম একটি ইনকিউন্যাবল। ইনকিউন্যাবল হলো এমন কিছু হস্তলিখিত পুস্তক যা ইউরোপে ষোড়শ শতাব্দীর আগে ছাপানো হয়েছে। 

## তথ্যসূত্র

বিষয়শ্রেণী:বাইবেলের অনুচ্ছেদ
বিষয়শ্রেণী:১২শ শতাব্দীর লাতিন ভাষার বই